stanford-oval/wikipedia huggingface dataset:
พรชัย อรรถปรียางกูร
ประวัติ

นายพรชัย เกิดเมื่อวันที่ 19 พฤศจิกายน พ.ศ. 2498 ที่อำเภอสันกำแพง จังหวัดเชียงใหม่ เป็นบุตรของนายศักดิ์ชัย กับนางไข่แก้ว อรรถปรียางกูร สำเร็จการศึกษาระดับประกาศนียบัตรวิชาชีพ (ปวช.) สาขาพาณิชยกรรม จากวิทยาลัยเทคนิคภาคพายัพ เมื่อปี พ.ศ. 2520 ระดับปริญญาตรี สาขาการบัญชี จากวิทยาลัยกรุงเทพ ในปี พ.ศ. 2524 และระดับปริญญาโท สาขาต้นทุน จากจุฬาลงกรณ์มหาวิทยาลัย พ.ศ. 2530
การทำงาน

นายพรชัย อรรถปรีบางกูร เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับการเลือกตั้งด้วยคะแนน 39,521 คะแนน มากกว่าคู่แข่งสำคัญอย่างนายพงศ์ประยูร ราชอาภัย นักแสดงละครทางช่อง 7 สังกัดพรรคประชาธิปัตย์ และนายธวัชวงศ์ ณ เชียงใหม่ เจ้าของพื้นที่เดิม 5 สมัย ในสังกัดพรรคความหวังใหม่ ต่อมาในการเลือกตั้ง พ.ศ. 2548 ยังได้รับการเลือกตั้งเป็นสมัยที่ 2 ในพื้นที่เดิม
ในปี พ.ศ. 2549 นายพรชัย เป็นนักการเมืองคนหนึ่งที่ถูกจับเชิญตัวไปสอบสวนในกรณีการเคลื่อนไหวทางการเมือง ในระหว่างประกาศกฎอัยการศึก แต่ก็ได้รับการปล่อยตัวในภายหลัง เนื่องจากเจ้าตัวให้เหตุผลว่าเข้าใจผิดว่ามีการยกเลิกประกาศแล้ว ช่วงหลังเหตุการณ์ทางการเมืองในปี พ.ศ. 2549 นายพรชัย จึงวางมือทางการเมืองชั่วคราว
ต่อมาในปี พ.ศ. 2561 เขาได้ประกาศตัวลงสมัครรับเลือกตั้งในนามพรรคพลังประชารัฐ และลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาย้ายไปร่วมงานกับพรรคไทยสร้างไทย
แต่ในการเลือกตั้ง พ.ศ. 2566 เขาลงสมัครรับเลือกตั้งในนามพรรคพลังประชารัฐอีกครั้งในพื้นที่จังหวัดเชียงใหม่ เขต 3
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แพทริค โพธิ์งาม ฟอร์สเนอร์

แพทริค โพธิ์งาม ฟอร์สเนอร์ (อักษรโรมัน: Patrick Pho-Ngam Forstner; 21 กุมภาพันธ์ พ.ศ. 2536 – ) หรือ แพทริค ฟอร์สเนอร์ โพธิ์งาม เป็นนักกีฬาฮอกกี้น้ำแข็งชายทีมชาติไทย รวมถึงเป็นนักแสดง, นายแบบ ตลอดจนผู้ชนะการประกวดมิสเตอร์โกลบอลไทยแลนด์ 2024
นอกจากนี้ เขายังเป็นผู้ฝึกสอนฮอกกี้น้ำแข็งคนพิการทีมชาติไทย
ประวัติ

แพทริค โพธิ์งาม ฟอร์สเนอร์ เป็นลูกครึ่งออสเตรีย-ไทย เขาเป็นนักกีฬาฮอกกี้น้ำแข็งชายทีมชาติไทย ที่ประสบความสำเร็จในประเทศออสเตรีย, ประเทศแคนาดา รวมถึงประเทศไทย ส่วนในเอเชียนเกมส์ฤดูหนาว 2025 ผู้สื่อข่าวซีจีทีเอ็นได้ทำการนำเสนอแพทริค และพาเขาสัมผัสวิถีชีวิตชาวเมืองฮาร์บิน
เกียรติประวัติ

แชมป์ ฮอกกี้น้ำแข็งชิงแชมป์โลก 2024 ดิวิชัน 3 กลุ่มเอ
ผลงานละคร

พ.ศ. 2562 อินทรีแดง รับบทเป็นร้อยตำรวจตรีแพทริก
พ.ศ. 2565 เสาร์ ๕ รับบทเป็นผู้กองโทนีโน่
พ.ศ. 2566 แม่โขง รับบทเป็นดิค ฟอร์รัม
รางวัลที่ได้รับ

มิสเตอร์โกลบอลไทยแลนด์ 2024 และรางวัลพิเศษมิสเตอร์วินเซนต์
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา

| --- | --- |
Faculty of Engineering

สถาปนา: 27 พฤศจิกายน พ.ศ. 2549
คณบดี: รศ.ดร.วัชรินทร์ สิทธิเจริญ (รักษาการ)
ที่อยู่: 128 ถนนห้วยแก้ว ตำบลช้างเผือก อำเภอเมือง จังหวัดเชียงใหม่ 50300
สี:   สีเลือดหมู
เว็บไซต์: http://engineering.rmutl.ac.th
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา เป็น 1 ใน 4 คณะแรกตั้งของมหาวิทยาลัยเทคโนโลยีราชมงคลล้านนา ตั้งอยู่เลขที่ 128 ถนนห้วยแก้ว อำเภอเมืองเชียงใหม่ จังหวัดเชียงใหม่ แบ่งออกเป็น 4 สาขา(ภาควิชา)
ประวัติคณะ

คณะวิศวกรรมศาสตร์ มหาวิทยาลัยเทคโนโลยีราชมงคลล้านนา เป็นหน่วยงานที่จัดตั้งขึ้นตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งรวมเอาวิทยาเขตต่างๆ ของสถาบันเทคโนโลยีราชมงคล เข้าด้วยกันเป็นมหาวิทยาลัยเทคโนโลยีราชมงคลทั้ง 9 แห่ง โดยมหาวิทยาลัยเทคโนโลยีราชมงคลล้านนา ได้จัดตั้งคณะวิศวกรรมศาสตร์ขึ้น เพื่อจัดการศึกษาในระดับประกาศนียบัตรวิชาชีพชั้นสูง (ปวส.) ระดับปริญญาตรี ในหลักสูตรวิศวกรรมศาสตร์ ครุศาสตร์อุตสาหกรรม และอุตสาหกรรมศาสตร์ และระดับปริญญาโท ในหลักสูตร วิศวกรรมศาสตร์
ประวัติคณะ > รายนามคณบดี

ผศ.สนิท พิพิธสมบัติ (พ.ศ. 2550 - พ.ศ. 2554)
ผศ.สุรศักดิ์ อยู่สวัสดิ์ (พ.ศ. 2554 - พ.ศ. 2557)
ผศ.ดร.กิจจา ไชยทนุ (พ.ศ. 2558 - พ.ศ. 2566)
ผศ.สุรศักดิ์ อยู่สวัสดิ์ (พ.ศ. 2566 - พ.ศ. 2567)
รศ.ดร.วัชรินทร์ สิทธิเจริญ (พ.ศ. 2567 - ปัจจุบัน) รักษาการ
การศึกษา

คณะวิศวกรรมศาสตร์ มหาวิทยาลัยเทคโนโลยีราชมงคลล้านนา จัดการศึกษาใน 6 เขตพื้นที่ของมหาวิทยาลัย ได้แก่ เขตพื้นที่ภาคพายัพเชียงใหม่ เขตพื้นที่ลำปาง เขตพื้นที่เชียงราย เขตพื้นที่น่าน เขตพื้นที่พิษณุโลก และเขตพื้นที่ตาก
จัดการเรียนการสอนในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) ระดับปริญญาตรี ปริญญาโท และปริญญาเอก มีจำนวนนักศึกษารวมทั้งสิ้น 7,741 คน กระจายตัวตามเขตพื้นที่ต่าง ๆ ได้แก่
เชียงราย 1,024 คน
เชียงใหม่ 3,796 คน
ตาก 2,037 คน
น่าน 287 คน
พิษณุโลก 304 คน
ลำปาง 293 คน
หน่วยงานและหลักสูตร

| หน่วยงาน | ระดับประกาศนียบัตรวิชาชีพชั้นสูง | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- | --- |
|  สาขาวิศวกรรมโยธาและสิ่งแวดล้อม  |  หลักสูตรประกาศนียบัตรวิชาชีพชั้นสูง สาขาวิชาช่างก่อสร้าง  สาขาวิชาช่างโยธา |  หลักสูตรวิศวกรรมศาสตรบัณฑิต สาขาวิศวกรรมโยธา (กว.)  สาขาวิศวกรรมสิ่งแวดล้อม (กว.) |  |  |
|  สาขาวิศวกรรมไฟฟ้า  |  หลักสูตรประกาศนียบัตรวิชาชีพชั้นสูง สาขาวิชาไฟฟ้า  สาขาวิชาอิเล็กทรอนิกส์  สาขาวิชาอิเล็กทรอนิกส์สื่อสาร  สาขาวิชาเทคนิคคอมพิวเตอร์ |  หลักสูตรวิศวกรรมศาสตรบัณฑิต สาขาวิศวกรรมไฟฟ้า (กว.) - วิชาเอก วศ.บ.ไฟฟ้า - วิชาเอก วศ.บ. โทรคมนาคม  สาขาวิศวกรรมคอมพิวเตอร์  สาขาวิศวกรรมซอฟต์แวร์  สาขาวิศวกรรมอิเล็กทรอนิกส์และออโตเมชั่น - วิชาเอก วศ.บ.ออโตเมชั่น - วิชาเอก วศ.บ.อีเล็กทรอนิกส์การแพทย์ - วิชาเอก วศ.บ.อีเลกทรอนิกส์  สาขาวิศวกรรมหุ่นยนต์และระบบอัตโนมัติ (ต่อเนื่อง)  |  หลักสูตรวิศวกรรมศาสตรมหาบัณฑิต สาขาวิศวกรรมไฟฟ้า |  หลักสูตรวิศวกรรมศาสตรดุษฎีบัณฑิต สาขาวิศวกรรมไฟฟ้า |
|  สาขาวิศวกรรมเครื่องกล  |  หลักสูตรประกาศนียบัตรวิชาชีพชั้นสูง สาขาวิชาช่างยนต์  สาขาวิชาช่างกลเกษตร  สาขาวิชาช่างกลหนัก  สาขาวิชาเทคโนโลยีเครื่องจักรกลเกษตร |  หลักสูตรวิศวกรรมศาสตรบัณฑิต สาขาวิศวกรรมเครื่องกล (กว.)  สาขาวิศวกรรมเหมืองแร่ (กว.)  สาขาวิศวกรรมเกษตรและชีวภาพ - วิชาเอก วศ.บ.เกษตร - วิชาเอก วศ.บ.ชีวภาพ - วิชาเอก วศ.บ.เกษตรอีเล็กทรอนิกส์ - วิชาเอก วศ.บ.เครื่องจักรกลเกษตรสมัยใหม่  สาขาวิศวกรรมเทคโนโลยีระบบขนส่งทางราง (ต่อเนื่อง)  สาขาวิศวกรรมยานยนต์สมัยใหม่ (ต่อเนื่อง) |  หลักสูตรวิศวกรรมศาสตรมหาบัณฑิต สาขาวิศวกรรมเครื่องกล |  |
|  สาขาวิศวกรรมอุตสาหการ  |  หลักสูตรประกาศนียบัตรวิชาชีพชั้นสูง สาขาวิชาช่างกลโรงงาน  สาขาวิชาช่างโลหะ  สาขาวิชาช่างเทคนิคอุตสาหกรรม |  หลักสูตรวิศวกรรมศาสตรบัณฑิต สาขาวิศวกรรมอุตสาหการ (กว.) - วิชาเอก วศ.บ.อุตสาหการ - วิชาเอก วศ.บ.กระบวนการผลิต - วิชาเอก วศ.บ. โลจิสติกส์  สาขาวิศวกรรมแม่พิมพ์ |  หลักสูตรวิศวกรรมศาสตรมหาบัณฑิต สาขาวิศวกรรมกระบวนการผลิตสมัยใหม่ (Intelligent manufecturing) |  |
| สาขาครุศาสตร์อุตสาหกรรมและเทคโนโลยี |  | หลักสูตรครุศาสตร์อุตสาหกรรมบัณฑิต สาขาครุศาสตร์โยธา  สาขาครุศาสตร์ไฟฟ้า - วิชาเอก ค.อ.บ.ไฟฟ้า - วิชาเอก ค.อ.บ.อิเล็กทรอนิกส์และโทรคมนาคม - วิชาเอก ค.อ.บ.คอมพิวเตอร์  สาขาครุศาสตร์เครื่องกล  สาขาครุศาสตร์อุตสาหการ |  |  |
กิจกรรมนักศึกษา

มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
สโมสรนักศึกษาคณะ เป็นศูนย์กลางการประสานงาน และบริหารงานกิจกรรมของนักศึกษาในระดับคณะในแต่ละเขตพื้นที่ มีผู้แทนนักศึกษาในคณะ เป็นคณะกรรมการบริหาร โดยมีนายกสโมสรนักศึกษาคณะ เป็นผู้บริหารสูงสุดในองค์กร
ชมรม เป็นหน่วยดำเนินกิจกรรมของนักศึกษา โดยมีประธานชมรม เป็นผู้อำนวยการดำเนินงาน
การรับรองมาตรฐานการศึกษา

คณะวิศวกรรมศาสตร์ ได้รับการประเมินคุณภาพการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2550 กลุ่มสาขาวิชาวิศวกรรมศาสตร์ ได้รับผลการประเมินในระดับ "ดี" คะแนนเฉลี่ยเท่ากับ 2.94
บุคคลที่มีชื่อเสียงจากคณะ

นายชัยยง เอื้อวิริยานุกูล อธิการบดีมหาวิทยาลัยเทคโนโลยีราชมงคลล้านนา อดีตอาจารย์สาขาวิศวกรรมไฟฟ้า
รศ.ดร.นำยุทธ สงค์ธนาพิทักษ์ อธิการบดีมหาวิทยาลัยเทคโนโลยีราชมงคธัญบุรี อดีตอาจารย์สาขาวิศวกรรมไฟฟ้า
นายถาวร เกียรติไชยากร อดีตวุฒิสมาชิก ศิษย์เก่าช่างยนต์ ภาคพายัพ
นายนพพล พิทักษ์โล่พานิช นักแสดง นักศึกษาเก่าเทคนิคคอมพิวเตอร์ ภาคพายัพ
แหล่งข้อมูลอื่น

http://engineering.rmutl.ac.th
| ด ค กมหาวิทยาลัยเทคโนโลยีราชมงคลล้านนา |
| --- | --- | --- |
| คณะ | บริหารธุรกิจและศิลปศาสตร์ • วิทยาศาสตร์และเทคโนโลยีการเกษตร • วิศวกรรมศาสตร์  • ศิลปกรรมและสถาปัตยกรรมศาสตร์ • วิทยาลัยเทคโนโลยีและสหวิทยาการ |  |
| เขตพื้นที่ | ส่วนกลาง (เจ็ดลิน  • เจ็ดยอด  • ดอยสะเก็ด • จอมทอง) • ตาก • น่าน • ลำปาง • เชียงราย • พิษณุโลก |  |
| หน่วยงานอื่น | สถาบันวิจัยเทคโนโลยีการเกษตร • สถาบันถ่ายทอดเทคโนโลยีสู่ชุมชน • สถาบันวิจัยและพัฒนา • สมาคมศิษย์เก่า • องค์การนักศึกษา |  |
หมวดหมู่
| ด ค กรายชื่อคณะครุศาสตร์อุตสาหกรรมในประเทศไทย |
| --- | --- | --- |
| สถาบันอุดมศึกษา  ในกำกับของรัฐ | เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ |  |
| มหาวิทยาลัย  เทคโนโลยีราชมงคล | กรุงเทพ • ธัญบุรี • พระนคร • ล้านนา • ศรีวิชัย • สุวรรณภูมิ • อีสาน |  |
รายชื่อ • หมวดหมู่ • โครงการ • สถานีย่อย
19°41′1″N 99°44′23″E﻿ / ﻿19.68361°N 99.73972°E﻿ / 19.68361; 99.73972
คมชัดลึก อวอร์ด ครั้งที่ 4

คมชัดลึก อวอร์ด ครั้งที่ 4 จัดโดยหนังสือพิมพ์คมชัดลึก เมื่อวันที่ 17 มกราคม พ.ศ. 2550 ที่บีอีซี-เทโร ฮอลล์ สวนลุมไนท์บาซาร์
ประเภทเพลงไทยสากล

ศิลปินหญิงยอดเยี่ยม ได้แก่ บีม จารุวรรณ บุญญารักษ์ จากอัลบั้ม Beam
ศิลปินชายยอดเยี่ยม ได้แก่ เบน ชลาทิศ จากอัลบั้ม Impressions
ศิลปินกลุ่มยอดเยี่ยม ได้แก่ อพาร์ทเมนต์คุณป้า อัลบั้ม Romantic Comady
อัลบั้มยอดเยี่ยม ได้แก่ ไฟเขียว ไฟแดง ของศิลปิน Buddha Bless
เพลงยอดเยี่ยม ได้แก่ ชีวิตที่เจ็บปวดของคนป่วย ของมาโนช พุฒตาล
ศิลปินหน้าใหม่ยอดเยี่ยม ได้แก่ Buddha Bless
เพลงบรรเลงยอดเยี่ยม ได้แก่ อัลบั้ม ตรัย ของ คิด ยัง & นรอรรถ จันทร์กล่ำ
ประเภทเพลงไทยลูกทุ่ง

นักร้องชายยอดเยี่ยม ได้แก่ สันติ ดวงสว่าง จากอัลบั้ม คืนพี่คอย
สาขานักร้องหญิงยอดเยี่ยม ได้แก่ ตั๊กแตน ชลดา จากอัลบั้ม หนาวแสงนีออน
เรียบเรียงเสียงประสานยอดเยี่ยม บุรินทร์ มาษงามเมือง จากเพลง แกงคั่วกลางกรุง อัลบั้ม สุดทางรัก จุดพักรถ
คำร้องยอดเยี่ยม /ทำนองยอดเยี่ยม ได้แก่ บอย เขมราฐ จากเพลง ตำแหน่งที่บ่อยากเป็น
เพลงยอดเยี่ยม ได้แก่ สองครั้งที่แม่ร้องไห้ จากศิลปิน เกษม คมสันต์
ประเภทละครโทรทัศน์ > บทโทรทัศน์ยอดเยี่ยม

สำเภาทอง  เขียนบทโดย ยิ่งยศ ปัญญา  ทางช่อง 3
นางบาป  เขียนบทโดย เอกลิขิต   ทางช่อง 3
ลมหวน  เขียนบทโดย เอกลิขิต ทางช่อง 3
ลอดลายมังกร เขียนบทโดย วรรณา แต่งผสุเลิศ ทางช่อง 5
หลงเงาจันทร์  เขียนบทโดย  ศัลยา  ทางช่อง 7
ประเภทละครโทรทัศน์ > นักแสดงสมทบชายยอดเยี่ยม

กรรชัย กำเนิดพลอย  จากละครเรื่อง อุ้มรัก  ทางช่อง 3
เศรษฐา ศิระฉายา  จากละครเรื่อง ตี๋ตระกูลซ่ง  ทางช่อง 3
พศิน เรืองวุฒิ  จากละครเรื่อง เรือนรัก เรือนทาส ทางช่อง 3
อเล็กซ์  เรนเดล  จากละครเรื่อง คดีเด็ด...เหตุแห่งรัก ทางช่อง 7
อภิชาติ พัวพิมล  จากละครเรื่อง ทะเลใจ  ทางช่อง 7
ประเภทละครโทรทัศน์ > นักแสดงสมทบหญิงยอดเยี่ยม

จริยา แอนโฟเน่   จากละครเรื่อง สำเภาทอง  ทางช่อง 3
สโรชา วาทิตตพันธ์  จากละครเรื่อง นางบาป  ทางช่อง 3
สาวิตรี สามิภักดิ์  จากละครเรื่อง ตี๋ตระกูลซ่ง  ทางช่อง 3
พิมลรัตน์ พิศลยบุตร จากละครเรื่อง ลอดลายมังกร ทางช่อง 5
น้ำทิพย์ จงรัชตวิบูลย์  จากละครเรื่อง ทะเลริษยา  ทางช่อง 5
ประเภทละครโทรทัศน์ > นักแสดงนำชายยอดเยี่ยม

อธิชาติ ชุมนานนท์  จากละครเรื่อง ลมหวน ทางช่อง 3
ธีรเดช วงศ์พัวพันธ์ จากละครเรื่อง อุ้มรัก  ทางช่อง 3
ฉัตรชัย เปล่งพานิช  จากละครเรื่อง เหยื่อมาร  ทางช่อง 3
นิรุตติ์ ศิริจรรยา จากละครเรื่อง สุดรักสุดดวงใจ ทางช่อง 3
อนุชิต สพันธุ์พงษ์ จากละครเรื่อง เปลวไฟในฝัน  ทางช่อง 7
ประเภทละครโทรทัศน์ > นักแสดงนำหญิงยอดเยี่ยม

พรชิตา ณ สงขลา  จากละครเรื่อง นางบาป  ทางช่อง 3
อิศริยา สายสนั่น  จากละครเรื่อง นางบาป  ทางช่อง 3
แอน ทองประสม  จากละครเรื่อง อุ้มรัก  ทางช่อง 3
สินจัย เปล่งพานิช จากละครเรื่อง ทะเลริษยา ทางช่อง 5
อารยา เอ ฮาร์เก็ต  จากละครเรื่อง เพื่อนรัก เพื่อนร้าย ทางช่อง 7
ประเภทละครโทรทัศน์ > ผู้กำกับละครยอดเยี่ยม

อดุลย์ บุญบุตร จากละครเรื่อง นางบาป ทางช่อง 3
กฤษณ์ ศุกระมงคล จากละครเรื่อง ลมหวน  ทางช่อง 3
อำไพพร จิตต์ไม่งง จากละครเรื่อง อุ้มรัก ทางช่อง 3
อดุลย์ บุญบุตร จากละครเรื่อง ตี๋ตระกูลซ่ง  ทางช่อง 3
ผอูน จันทรศิริ จากละครเรื่อง ลอดลายมังกร   ทางช่อง 5
ประเภทละครโทรทัศน์ > ละครโทรทัศน์ยอดเยี่ยม

นางบาป   ผลิตโดย บริษัท ทีวีซีน จำกัด ทางช่อง 3
ลมหวน   ผลิตโดย บริษัท ทีวีซีน จำกัด ทางช่อง 3
ลอดลายมังกร  ผลิตโดย บริษัท เอ็กแซ็กท์ จำกัด ทางช่อง 5
เปลวไฟในฝัน  ผลิตโดย บริษัท ดาราวิดีโอ จำกัด ทางช่อง 7
สายน้ำ สามชีวิต  ผลิตโดย บริษัท เป่า จิน จง จำกัด ทางช่อง 7
ประเภทภาพยนตร์

ภาพยนตร์ยอดเยี่ยม ได้แก่ Season Change เพราะอากาศเปลี่ยนแปลงบ่อย
ผู้กำกับภาพยนตร์ยอดเยี่ยม ได้แก่ นิธิวัฒน์ ธราธร จากภาพยนตร์ เรื่อง Season Change เพราะอากาศเปลี่ยนแปลงบ่อย
บทภาพยนตร์ยอดเยี่ยม ได้แก่ อมราพร แผ่นดินทอง และนิธิวัฒน์ ธราธร จากภาพยนตร์เรื่อง Season Change เพราะอากาศเปลี่ยนแปลงบ่อย
นักแสดงนำชายยอดเยี่ยม ได้แก่ อุดม แต้พานิช จากภาพยนตร์เรื่อง โคตรรักเอ็งเลย
นักแสดงนำหญิงยอดเยี่ยม ได้แก่ ชุติมา ทีปะนาถ จากภาพยนตร์เรื่อง Season Change เพราะอากาศเปลี่ยนแปลงบ่อย
นักแสดงสมทบชายยอดเยี่ยม ได้แก่ ศิรชัช เจียรถาวร จากภาพยนตร์เรื่อง เด็กหอ
นักแสดงสมทบหญิงยอดเยี่ยม ได้แก่ จินตหรา สุขพัฒน์ จากภาพยนตร์เรื่อง เด็กหอ
รางวัลยอดนิยม

ศิลปินเดี่ยวยอดนิยม ได้แก่ อ๊อฟ ศุภณัฐ เฉลิมชัยเจริญกิจ จาก UBC Fantasia
ศิลปินกลุ่มยอดนิยม ได้แก่ แดน-บีม จาก อะบอริจิ้น (อาร์เอส)
ภาพยนตร์ไทยยอดนิยม ได้แก่ ก้านกล้วย จาก กันตนา แอนิเมชัน
นักแสดงหญิงยอดนิยม ได้แก่ สุวนันท์ คงยิ่ง จากละครเรื่อง หลงเงาจันทร์ ทางช่อง 7
นักแสดงชายยอดนิยม ได้แก่ เจษฎาภรณ์ ผลดี จากละครเรื่อง แก้วตาพี่ ทางช่อง 3
ละครยอดนิยม ได้แก่ อุ้มรัก จาก ละครไทย
รายพระนามผู้ปกครองโมนาโก

นี่คือรายพระนามลอร์ดแห่งโมนาโกและเจ้าผู้ครองโมนาโก ซึ่งส่วนใหญ่อยู่ในราชวงศ์กรีมัลดี
ประวัติศาสตร์

ราชวงศ์กรีมัลดีสืบเชื้อสายมาจาก Otto Canella นักการเมืองจากสาธารณรัฐเจนัว และได้ตั้งชื่อตาม Grimaldo บุตรชายของเขา เป็นตระกูลชาวเจนัวเชื้อสาย Guelphic ที่เก่าแก่และโดดเด่น สมาชิกในตระกูลนี้ถูกห้ามไม่ให้เข้าเมืองเจนัวในปี 1271 ในช่วงที่เกิดความขัดแย้งระหว่างตระกูล Guelphs และ Ghibellines ทำให้ต้องอพยพไปลี้ภัยในโมนาโก
ลอร์ดฟรังซัวส์ กรีมัลดี ยึดครองหินแห่งโมนาโกในปี 1297 ทำให้มีการก่อตั้งราชวงศ์กรีมัลดีขึ้นภายใต้การปกครองของเจนัว กรีมัลดีเข้ายึดครองเมือง Menton ในปี 1346 และเมือง Roquebrune ในปี 1355 ทำให้ดินแดนขยายใหญ่ขึ้น ซึ่งเมืองทั้งสองแห่ง (คิดเป็นร้อยละ 95 ของดินแดนทั้งหมดของประเทศ) ถูกยกให้แก่ฝรั่งเศสในที่สุดตามสนธิสัญญาฝรั่งเศส-โมนาโกในปี 1861
ราชวงศ์กรีมัลดี ใช้ตำแหน่งลอร์ดจนถึงปี 1612 จากนั้นโฮโนเรที่ 2 เริ่มใช้ตำแหน่งเจ้าชาย จึงกลายเป็นเจ้าชายองค์แรกของโมนาโก ต่อมา โฮโนเรที่ 2 ได้รับการรับรองอำนาจอธิปไตยอิสระจากสเปนในปี 1633 และจากฝรั่งเศสโดยสนธิสัญญา Péronne ในปี 1641 ตั้งแต่นั้นมาพื้นที่ดังกล่าวอยู่ภายใต้การควบคุมของราชวงศ์กรีมัลดีจนถึงปัจจุบัน (ยกเว้นเมื่ออยู่ภายใต้การควบคุมของฝรั่งเศสระหว่างวันที่ 24 กุมภาพันธ์ ค.ศ. 1793 ถึง 17 พฤษภาคม ค.ศ. 1814)
ลอร์ดแห่งโมนาโก > ราชวงศ์กริมัลดี

| พระนาม | พระรูป | ครองราชย์ | หมายเหตุ |  |
| --- | --- | --- | --- | --- |
| ลอร์ดฟรังซัวส์ กริมัลดี |  | 8 มกราคม ค.ศ. 12971 | แม้ว่าฟรังซัวส์จะสามารถยึดครองหินแห่งโมนาโกได้สำเร็จ แต่เขาไม่เคยเป็นผู้ปกครองโมนาโกเลย |  |
| ลอร์ดเรนิเยร์ที่ 1 |  | 8 มกราคม ค.ศ. 1297 – 10 เมษายน ค.ศ. 1301 | เป็นญาติของฟรังซัวส์1 |  |
ภายใต้สาธารณรัฐเจนัว  (10 เมษายน ค.ศ. 1301 – 12 กันยายน ค.ศ. 1331)
ลอร์ดแห่งโมนาโก  (ฝรั่งเศส: Seigneurs de Monaco)
| ลอร์ดชาลส์ที่ 1 |  | 12 กันยายน ค.ศ. 1331 – 15 สิงหาคม ค.ศ. 1357 | ปกครองร่วม (29 มิถุนายน ค.ศ. 1352 – 15 สิงหาคม ค.ศ. 1357) |  |
| ลอร์ดอันโตนิโอ |  | 29 มิถุนายน ค.ศ. 1352 – 15 สิงหาคม ค.ศ. 1357 | ปกครองร่วม (29 มิถุนายน ค.ศ. 1352 – 15 สิงหาคม ค.ศ. 1357) |  |
| ลอร์ดเรนิเยร์ที่ 2 |  | 29 มิถุนายน ค.ศ. 1352 – 15 สิงหาคม ค.ศ. 1357 | ปกครองร่วม (29 มิถุนายน ค.ศ. 1352 – 15 สิงหาคม ค.ศ. 1357) |  |
| ลอร์ดกาเบรียล |  | 29 มิถุนายน ค.ศ. 1352 – 15 สิงหาคม ค.ศ. 1357 | ปกครองร่วม (29 มิถุนายน ค.ศ. 1352 – 15 สิงหาคม ค.ศ. 1357) |  |
ภายใต้สาธารณรัฐเจนัวเจนัว  (15 สิงหาคม ค.ศ. 1357 – มกราคม ค.ศ. 1395)
| ลอร์ดหลุยส์ที่ 1 |  | มกราคม ค.ศ. 1395 – 19 ธันวาคม ค.ศ. 1395 | ปกครองร่วม |  |
| ลอร์ดจอห์นที่ 1 |  | มกราคม ค.ศ. 1395 – 19 ธันวาคม ค.ศ. 1395 | ปกครองร่วม |  |
ภายใต้สาธารณรัฐเจนัว (19 ธันวาคม ค.ศ. 1395 – 11 พฤษภาคม ค.ศ. 1397)
| ลอร์ดหลุยส์ที่ 1 |  | 11 พฤษภาคม ค.ศ. 1397 – 5 พฤศจิกายน ค.ศ. 1402 | ครองราชย์ครั้งที่ 2 |  |
ภายใต้สาธารณรัฐเจนัว  (5 พฤศจิกายน ค.ศ. 1402 ถึง 5 มิถุนายน ค.ศ. 1419)
| ลอร์ดอัมโบรส |  | 5 มิถุนายน ค.ศ. 1419 – ค.ศ. 1427 | ปกครองร่วม |  |
| ลอร์ดอันโทนี |  | 5 มิถุนายน ค.ศ. 1419 – ค.ศ. 1427 | ปกครองร่วม |  |
| ลอร์ดจอห์นที่ 1 |  | 5 มิถุนายน ค.ศ. 1419 – 3 ตุลาคม ค.ศ. 1436 | ปกครองร่วม (ครองราชย์ครั้งที่ 2) |  |
ถูกผนวกโดยดัชชีแห่งมิลานภายใต้การปกครองของเบียกิโอ แอสเซเรโต  (3 ตุลาคม ค.ศ. 1436 – พฤศจิกายน ค.ศ. 1436)
| ลอร์ดจอห์นที่ 1 |  | พฤศจิกายน ค.ศ. 1436 – 8 พฤษภาคม ค.ศ. 1454 | ครองราชย์ครั้งที่ 3 |  |
| คาตาลัน |  | 8 พฤษภาคม 1454 – กรกฎาคม 1457 |   |  |
| เคลาดีน |  | กรกฎาคม 1457 – 16 มีนาคม 1458 |   |  |
| แลมเบอร์โต |  | 16 มีนาคม 1458 – มีนาคม 1494 |   |  |
| จอห์นที่ 2 |  | มีนาคม 1494 – 11 ตุลาคม  1505 | พระอนุชาลูเซียนปลงพระชนม์ |  |
| ลูเซียน |  | 11 ตุลาคม 1505 – 22 สิงหาคม 1523 | พระภาคิไนย บาร์โทโลมิว โดเรีย แห่ง ดอลเกอากัว ปลงพระชนม์ |  |
| โฮโนเรที่ 1 |  | 22 สิงหาคม 1523 – 7 ตุลาคม 1581 |   |  |
| ชาลส์ที่ 2 |  | 7 ตุลาคม 1581 – 17 พฤษภาคม 1589 |   |  |
| เฮอร์คิวลี |  | 17 พฤษภาคม  1589 – 29 พฤศจิกายน 1604 | ถูกปลงพระชนม์ |  |
| โฮโนเรที่ 2 |  | 29 พฤศจิกายน 1604 – 10 มกราคม 1662 | ภายหลังเป็นเจ้าชายแห่งโมนาโกพระองค์แรก4 |  |
เจ้าผู้ครองโมนาโก

| พระนาม | รูป | เริ่มรัชกาล | สิ้นสุดรัชกาล | Notes |
| --- | --- | --- | --- | --- |
เจ้าชายแห่งโมนาโก (ฝรั่งเศส: Princes de Monaco)
| โฮโนเรที่ 2 |  | 29 พฤศจิกายน 1604 | 10 มกราคม 1662 | เดิมเป็นลอร์ดแห่งโมนาโก, ภายหลังเป็นเจ้าชายแห่งโมนาโก4 ความเป็นเอกราช อำนาจอธิปไตย ได้รับการรับรองโดยสเปนใน 1633 กับโดยฝรั่งเศสใน 1641. |
| หลุยส์ที่ 1 |  | 10 มกราคม 1662 | 2 มกราคม 1701 | คนละพระองค์กับ หลุยส์, ลอร์ดแห่งโมนาโก2. |
| อันโตนิโอที่ 1 |  | 2 มกราคม 1701 | 20 กุมภาพันธ์  1731 |   |
| ลุยเซ ฮิปโปลลีท |  | 26 กุมภาพันธ์ 1731 | 29 ธันวาคม 1731 |   |
| เคาท์ ชากส์ โกยง เดอ มาติยง แห่ง ทอริจนี |  | 20 กุมภาพันธ์  1731 | 29 ธันวาคม 1731 | สำเร็จราชการให้ลุยเซ ฮิปโปลลีท จนพระนางสิ้นพระชนม์ |
| ชากส์ที่ 1 |  | 29 ธันวาคม 1731 | 7 พฤศจิกายน 1733 | หลบหนีออกจากโมนาโกในวันที่ 20 พฤษภาคม 1732 ต่อมา ทรงสละราชสมบัติ |
| โฮโนเรที่ 3 |  | 7 พฤศจิกายน 1733 | 19 มกราคม 1793 |   |
ฝรั่งเศสผนวกตั้งแต่ 24 มกราคม1793 ถึง 17 พฤษภาคม 1814
| โฮโนเรที่ 4 |  | 30 พฤษภาคม  1814 | 16 กุมภาพันธ์ 1819 |   |
| โฮโนเร กริมัลดี |  | 3 มีนาคม 1815 | 16 กุมภาพันธ์ 1819 | สำเร็จราชการแทนเจ้าชายโฮโนเรที่ 4 ผู้ชราภาพ ครองราชย์เป็นเจ้าชายโฮโนเรที่ 5 หลังพระราชบิดาสิ้นพระชนม์ |
| โฮโนเรที่ 5 |  | 16 กุมภาพันธ์ 1819 | 2 ตุลาคม 1841 |   |
| ฟลอเรสตันที่ 1 |  | 2 ตุลาคม 1841 | 20 มิถุนายน 1856 |   |
| ชาร์ลส์ที่ 3 |  | 20 มิถุนายน 1856 | 10 กันยายน 1889 |   |
| อัลแบร์ที่1 |  | 10 กันยายน 1889 | 26 มิถุนายน  1922 |   |
| หลุยส์ที่ 2 |  | 26 มิถุนายน  1922 | 9 พฤษภาคม 1949 |   |
| เรนิเยร์ที่ 3 |  | 9 พฤษภาคม 1949 | 6 เมษายน 2005 |   |
| เจ้าชายอัลเบิร์ต, มาร์ควิสแห่งโบกซ์ |  | 31 มีนาคม 2000 | 6 เมษายน 2005 | คณะองคมนตรีแห่งโมนาโก แต่งตั้งเป็นผู้สำเร็จราชการแทนพระราชบิดา เจ้าชายเรนิเยร์ที่ 3 ผู้ทรงทุพพลภาพในขณะนั้น; เสด็จขึ้นครองราชย์หลังพระราชบิดาสิ้นพระชนม์ |
| อัลแบร์ที่ 2 |  | 6 เมษายน 2005 | ปัจจุบัน |   |
ดูเพิ่ม

ประวัติศาสตร์โมนาโก
เจ้าชายแห่งโมนาโก
รายพระนามคู่อภิเษกสมรสในผู้ปกครองโมนาโก
| ด ค กรายพระนามพระมหากษัตริย์แบ่งตามประเทศ |
| --- | --- |
ทวีปแอฟริกา:  โมร็อกโก  เลโซโท  เอสวาตินี (*) 
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  สหราชอาณาจักร (* สกอตแลนด์ อังกฤษ)  อันดอร์รา (!) 
ทวีปอเมริกา:  แคนาดา 
เขตโอเชียเนีย:  ตองงา 
อดีตราชอาณาจักร:  กรีซ  เกาหลี  คอโมโรส  เคนยา  โครเอเชีย  จอร์เจีย  จีน  ซามัว  เซอร์เบีย  ตุรกี  ตูนิเซีย  เนปาล  บราซิล  บอสเนีย  บัลแกเรีย  บุรุนดี  เบนิน  จักรวรรดิไบแซนไทน์  โปรตุเกส  โปแลนด์  ฝรั่งเศส  พม่า  ฟีจี  ฟินแลนด์  มองโกเลีย  มอนเตเนโกร  มัลดีฟส์  มาดากัสการ์  มาลาวี  เม็กซิโก  ยูกันดา  ยูโกสลาเวีย  ยูเครน  เยเมน  เยอรมนี  รวันดา  รัสเซีย  โรมาเนีย  ลาว  ลิทัวเนีย  ลิเบีย  เวียดนาม  ศรีลังกา  ออสเตรีย  อัฟกานิสถาน  อาร์มีเนีย  อิตาลี  อินเดีย  อิรัก  อาเซอร์ไบจาน  อิหร่าน  อิสราเอล  อียิปต์  อุซเบกิสถาน  เอธิโอเปีย  แอฟริกากลาง  แอฟริกาใต้  แอลเบเนีย  ไอร์แลนด์  ฮังการี  เฮติ 
* สมบูรณาญาสิทธิราชย์, ⁂ ราชาธิปไตยกึ่งภายใต้รัฐธรรมนูญ, ! ราชาธิปไตยที่มีการเลือกตั้ง
เฮลิโคเนีย เอช กรุ๊ป

| --- | --- |
ชื่อท้องถิ่น: Heliconia H-Group Company Limited
ชื่อเดิม: บริษัท เฮลิโคเนีย เอ็นเตอร์เทนเม้นท์ จำกัด (8 ธ.ค. 2551 - 2 เม.ย. 2558)
ประเภท: บริษัทจำกัด
อุตสาหกรรม: การบันเทิง
ก่อตั้ง: 8 ธันวาคม พ.ศ. 2551; 16 ปีก่อน (2551-12-08)
ผู้ก่อตั้ง: กิติกร เพ็ญโรจน์
สำนักงานใหญ่: 86/1,86/4 ซอยสุขุมวิท 39 (พร้อมพงษ์) ถนนสุขุมวิท แขวงคลองตันเหนือ เขตวัฒนา, กรุงเทพมหานคร,  ไทย
บุคลากรหลัก: กิติกร เพ็ญโรจน์ (CEO)
ผลิตภัณฑ์: รายการโทรทัศน์ ภัตตาคาร เทศกาลอาหาร บริการซื้อสินค้าจากบ้าน
เจ้าของ: กิติกร เพ็ญโรจน์
แผนก: แฮพ เอ กู๊ด ไบท์ เฮลิโคเนีย ช็อป
บริษัทในเครือ: แฮฟเอกู๊ดดรีม เอช กรุ๊ป ไอรอนเชฟ เอช กรุ๊ป เฮลิโคเนีย มิวสิค เอช กรุ๊ป ฟู้ด คอมปานี เอช กรุ๊ป
เว็บไซต์: www.heliconiahgroup.com
บริษัท เฮลิโคเนีย เอช กรุ๊ป จำกัด (อังกฤษ: Heliconia H-Group Company Limited) เป็นบริษัทผู้ผลิตรายการโทรทัศน์ในประเทศไทย เป็นบริษัทแม่ของกลุ่มบริษัท เอช กรุ๊ป ก่อตั้งบริษัทขึ้นเมื่อวันที่ 8 ธันวาคม พ.ศ. 2551 โดยมีกิติกร เพ็ญโรจน์ เป็นผู้ก่อตั้ง ผู้ถือหุ้นใหญ่สัดส่วน 100% และดำรงตำแหน่งประธานเจ้าหน้าที่บริหารด้วยตนเอง มีชื่อเสียงจากการผลิตรายการทำอาหารที่ได้รับความนิยม เช่น เชฟกระทะเหล็ก ประเทศไทย, มาสเตอร์เชฟไทยแลนด์, ท็อปเชฟไทยแลนด์, เฮลล์คิทเช่นไทยแลนด์ และ Bid Coin Chef สุดยอดเชฟหักเหลี่ยมโหด เป็นต้น
ประวัติ > ก่อตั้ง

เมื่อปี พ.ศ. 2551 กิติกร เพ็ญโรจน์ ได้ลาออกจากตำแหน่งกรรมการผู้จัดการของบริษัท ทรู แฟนเทเชีย จำกัด ซึ่งเป็นค่ายเพลงที่บริหารศิลปินจากทรู อะคาเดมี่ แฟนเทเชีย ในเครือทรูวิชั่นส์ และก่อตั้ง บริษัท เฮลิโคเนีย เอ็นเตอร์เทนเม้นท์ จำกัด (อังกฤษ: Heliconia Entertainment Co., Ltd.) โดยจดทะเบียนจัดตั้งเมื่อวันที่ 8 ธันวาคม จากนั้นเฮลิโคเนียได้เข้าซื้อหุ้นของ บริษัท บีอีซี-เทโร เอ็กซ์ซิบิชั่นส์ จำกัด ซึ่งเดิมก่อตั้งโดยบริษัท บีอีซี-เทโร เอ็นเตอร์เทนเม้นท์ จำกัด (มหาชน) (ชื่อในขณะนั้น) เป็นบริษัทจัดอีเวนต์และงานแสดงสินค้า จำนวน 40% เมื่อวันที่ 2 มีนาคม พ.ศ. 2552 แล้วเปลี่ยนชื่อเป็น บริษัท แฮฟเอกู๊ดดรีม จำกัด (อังกฤษ: Have A Good Dream Co., Ltd.) และเริ่มผลิตรายการประกวดร้องเพลงออกมาในนามแฮฟเอกู๊ดดรีมจำนวน 2 รายการ คือ สุภาพบุรุษบอยแบนด์ ทางสถานีวิทยุโทรทัศน์ไทยทีวีสีช่อง 3 ซึ่งถือเป็นรายการแรกของแฮฟเอกู๊ดดรีม และ The Trainer ปั้นฝันสนั่นเวที ทางสถานีโทรทัศน์โมเดิร์นไนน์ทีวี หลังจากนั้นจึงต่อยอดการดำเนินธุรกิจออกมาสู่การบริหารจัดการศิลปินเป็นหลัก
ต่อมาเมื่อปี พ.ศ. 2555 เฮลิโคเนียได้ซื้อลิขสิทธิ์รายการ ยุทธการกระทะเหล็ก จากประเทศญี่ปุ่น มาผลิตในประเทศไทย ในชื่อรายการ เชฟกระทะเหล็ก ประเทศไทย เป็นรายการแข่งขันทำอาหารรายการแรกของกลุ่มบริษัทฯ, รายการซื้อลิขสิทธิ์จากต่างประเทศรายการแรกของกลุ่มบริษัทฯ, รายการแรกที่ผลิตในนาม เฮลิโคเนีย เอ็นเตอร์เทนเม้นท์ และรายการแรกที่ออกอากาศทางสถานีโทรทัศน์สีกองทัพบกช่อง 7 ต่อมาเมื่อวันที่ 1 กันยายน บีอีซี-เทโร เอ็นเตอร์เทนเม้นท์ ได้ขายหุ้นสามัญของบริษัท แฮฟเอกู๊ดดรีม จำกัด ที่เหลืออยู่ทั้ง 60% ให้แก่เฮลิโคเนียทั้งหมด ด้วยมูลค่าเงินลงทุน 2,000,000 บาท ส่งผลให้แฮฟเอกู๊ดดรีมพ้นจากการเป็นบริษัทในเครือบีอีซี-เทโร ไปโดยปริยาย แต่ยังคงใช้ชื่อบริษัทนี้ผลิตรายการโทรทัศน์ที่ออกอากาศทางโมเดิร์นไนน์ทีวีและโมโน 29 เช่นเดิม
ต่อมาเมื่อวันที่ 12 กุมภาพันธ์ พ.ศ. 2556 เฮลิโคเนียได้ก่อตั้ง บริษัท กู๊ดดรีมส์ เอ็นเตอร์เทนเม้นท์ จำกัด (อังกฤษ: Good Dreams Entertainment Co., Ltd.) ขึ้นเป็นบริษัทย่อย เพื่อประกอบธุรกิจภัตตาคาร และในปีเดียวกัน เฮลิโคเนียได้รับรางวัลแรกคือรางวัลนาฏราช ครั้งที่ 4 สาขารางวัลรายการเกมโชว์ยอดเยี่ยม จากรายการเชฟกระทะเหล็ก ประเทศไทย